**16 Octombrie 2018**

**4,41% - rata şomajului înregistrat în evidenţele AJOFM Sălaj în luna septembrie 2018**

La sfârșitul lunii septembrie, în evidențele Agenției Județene pentru Ocuparea Forței de Muncă Sălaj erau înregistrați 4565 șomeri (din care 1837 femei), rata șomajului fiind de 4,41%.

Comparativ cu luna precedentă, când rata șomajului a fost de 4,53%, în această lună acest indicator a înregistrat o scădere cu 0,12pp.

Din totalul de 4565 persoane înregistrate în evidențele AJOFM Sălaj, 774 erau beneficiari de indemnizaţie de şomaj, iar 3771 erau șomeri neindemnizați. În ceea ce privește mediul de rezidență, 3708 șomeri provin din mediul rural și 837 sunt din mediul urban.

Structura șomajului pe grupe de vârste se prezintă sugestiv astfel:

|  |  |
| --- | --- |
| Grupa de vârstă | Stoc la finele lunii |
| Total | 4565 |
| < 25 ani | 806 |
| între 25-29 | 319 |
| între 30-39 | 930 |
| între 40-49 | 1140 |
| între 50-55 | 700 |
| peste 55 ani | 650 |

Șomerii cu studii primare sau fără studii au ponderea cea mai mare în totalul şomerilor înregistraţi în evidenţele AJOFM Sălaj (45,9%), urmat de cei cu studii gimnaziale (25%), iar 10% au absolvit învăţământ profesional. Șomerii cu nivel de pregătire liceal şi postliceal reprezintă 16% din totalul șomerilor înregistrați, iar cei cu studii superioare sunt 3,1% .

Structura șomerilor înregistrați pe nivel de ocupabilitate, stabilit prin profilare, se prezintă astfel: 2941 persoane foarte greu ocupabile, 864 greu ocupabile, 376 mediu ocupabile, iar 364 sunt persoane ușor ocupabile. Încadrarea într-o categorie de ocupabilitate se realizează ca urmare a activităţii de profilare a persoanelor înregistrate în evidenţele noastre. Informaţii detaliate despre structura şomajului la nivelul judeţului Sălaj sunt afişate pe pagina de internet a AJOFM Sălaj la adresa www.salaj.anofm.ro.

**Agenția Județeană pentru Ocuparea Forței de Muncă Sălaj**